Potilasohje

1.1.2023

# KARSASTUSLEIKKAUS

Leikkauksen jälkeen näöntarkkuus voi olla epätarkka muutaman päivän ajan. Silmässä voi myös olla roskan tunnetta ja silmä on usein punainen verenpurkaumasta johtuen. Verenpurkauma häviää itsestään 2-4 viikossa, mutta silmä voi punoittaa kuukausien ajan.

**Silmien puhdistus ja silmätipat**

Käsien pesun jälkeen silmäluomet puhdistetaan tarvittaessa pyyhkimällä luomet ulkonurkasta sisänurkkaan päin puhtaaseen veteen kostutetulla pumpulilla (aamuin illoin ja aina tarvittaessa).

Silmätippa tulisi tiputtaa luomiraon sisään alaluomea raottamalla riittävän korkealta siten, että tippapullon kärki ei osu silmäripsiin.

Oftan Dexa-Chlora silmätippoja tiputetaan lääkärin antaman ohjeen mukaan 10-14 päivän ajan.

**Peseytyminen, saunominen tai kylpeminen**

Voitte peseytyä normaalisti. Kahden viikon kuluttua voitte mennä saunaan ja uimaan. Leikattuun silmään voi tulla ärsytystä esim. saunan kuumuudessa tai ulkona tuulessa. Silmän lievä ärtyminen ei kuitenkaan aiheuta mitään pysyvää haittavaikutusta leikkaustulokseen.

**Silmälasit**

Voitte käyttää omia silmälasejanne normaalisti, poikkeuksena kuitenkin ns. prismalasit. Lapselle määrätty peittohoito on aiheellinen myös toimenpiteen jälkeen, lääkärin antaman ohjeen mukaan.

**Töihin, kouluun tai päivähoitoon**

Sairausloma on 1-3 viikkoa tapauksesta riippuen. Kouluun tai päivähoitoon voi mennä noin viikon kuluttua toimenpiteestä. Liikuntaa voitte harrastaa 2-3 viikon kuluttua toimenpiteestä tilanteesta riippuen.

**Muuta huomioitavaa**

Voitte tehdä tavanomaiset kevyet kotitoimet ja kantaa esimerkiksi kauppakasseja kuten ennenkin. Voitte lukea ja katsella TV:tä, mikäli silmä ei kipeydy. Voitte ulkoilla voinnin mukaan. Leikattua silmää ei saa painella tai hieroa kuukauteen.

Jos näkö heikkenee, silmä kipeytyy, tulee valonaraksi tai mikäli silmän katsesuunnassa tapahtuu huomattava muutos kotihoidon aikana soittakaa välittömästi:

Etelä-Karjalan keskussairaalan silmäyksikkö puhelinvaihde 05-352 6000 arkisin klo 8-15 tai muuna aikana päivystysapu 116117

Jälkitarkastus 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Etelä-Karjalan hyvinvointialue

Silmäyksikkö

Valto Käkelän katu 1

53130 Lappeenranta

Vaihde 05 352 000

Faksi 05 352 7800

etunimi.sukunimi@ekhva.fi

[www.ekhva.fi](file:///C%3A%5CUsers%5Chellems%5CAppData%5CLocal%5CMicrosoft%5CWindows%5CINetCache%5CContent.Outlook%5CJ946ZNR6%5Cwww.ekhva.fi)